Club Bizcaya
Club Bizcaya arba Vizcaya Bilbao – buvęs Ispanijos futbolo klubas. Derėtų išskirti du darinius. Viena rinktinė buvo suburta ir gyvavo 1902, o kita – 1907 metais. Pirmuoju atveju, 1902 m. buvo susijungę Athletic Bilbao ir Bilbao FC, o antruoju, 1907 m. susijungė Athletic Bilbao ir Union Vizcaino. Ši jungtinė Bilbao miesto komanda, vadinta tuo pačiu pavadinimu, sėkmingai žaidė Ispanijos futbolo taurės turnyruose.